Valmieras novada futbola čempionāts

2024. gada vasaras sezona

**NOLIKUMS**

**1. Sacensību mērķis**

1.1. Veicināt aktīvu un veselīgu dzīvesveidu;

1.2. Popularizēt amatieru futbolu un radīt pozitīvu sacensību garu;

1.3. Sniegt iespēju pilnveidoties sportiskajā ziņā komandām un futbolistiem, kuri meistarības ziņā, iespējams, vēl nav pilnībā gatavi startēt lielākajos turnīros.

**2. Sacensību vieta un laiks**

2.1. Vieta – Sporta iela 2, Valmiera, minifutbola laukumā dabīgais segums;

2.2. Laiks – 2024. gada 4. jūnijs, kārtu izspēle otradienās pēc sastādīta kalendāra;

2.3. Sacensību kalendārs pa kārtām tiks publicēts valmierasfutbols.lv

**3. Sacensību organizatori, galvenie tiesneši un spēļu tiesneši**

3.1. Sacensības organizē Sporta klubs „MPS” sadarbībā ar Valmieras novada pašvaldību.

3.2. Spēles tiesā organizatoru norīkoti tiesneši.

3.3. Komandu lūgumus par tiesnešu maiņu uz nozīmēto spēli nepieņem. Tiesneša lēmums ir galīgs un to nevar apstrīdēt ne spēlētāji, ne komandu pilnvarotās personas.

**4. Sacensību dalībnieki**

4.1.Čempionātā drīkst pieteikt un drīkst spēlēt ne vairāk kā viens spēlētājs, kurš 2024. gada sezonā ir vai ir bijis pieteikts Latvijas vai citas valsts pēc spēka divu spēcīgāko futbola līgu čempionātiem.

4.2. Par spēlētājiem, kuri pieteikuma izdarīšanas brīdī ir jaunāki par 18 gadiem līdz turnīra pirmajai spēlei ir jāiesniedz rakstiska vecāku atļauja vai aizbildņu rakstiska piekrišana piedalīties turnīrā, kā apliecinājums, ka viņi uzņemas pilnu atbildību par šī spēlētāju rīcību un veselību;

4.3. Komanda turnīram var pieteikt ne mazāk kā 8 spēlētājus, pieteikumā var būt neierobežots skaits.

4.4. Iesniedzot pieteikumu, spēlētāji piekrīt šim nolikumam. Dalībnieki paši ir

atbildīgi par savu veselības stāvokli sacensību laikā.

4.5. Piekrītot dalībai Valmieras futbola 2024 čempionātam, dalībnieki piekrīt,

ka viņu vārds, uzvārds un foto vai video attēls var tikt izmantots mārketinga nolūkos.

Organizatori apliecina, ka nenodos jebkādus personu datus trešajām personām.

4.6. Katrs dalībnieks var tikt pieteikts tikai vienā komandā, kā arī futbola sacensību laikā nav atļauts pāriet citas komandas sastāvā.

**5. Dalības maksa**

5.1. Dalības maksa EUR 25,- (divdesmit pieci *eiro*) no komandas par spēli.

5.2. Dalības maksu var samaksāt skaidrā naudā vai ar pārskaitījumu, vienojoties ar organizatoru.

5.3. Dalības maksas tiek izlietotas laukumu īrei, tiesnešu darba apmaksai, informatīvā

atbalsta nodrošināšanai, organizatoriskiem izdevumiem un balvu fondam.

**6. Sacensību rīkošanas kārtība un noteikumi**

6.1. Sacensības tiek organizētas atbilstoši FIFA noteikumiem,

6.2. Visas izmaiņas minētas turpmākajos šī nolikuma punktos:

6.2.1 Spēles laiks 2x20 min.

6.2.2 Izspēles kārtība tiks laicīgi saskaņota ar komandu pārstāvjiem.

**7. Vietas noteikšana kārtība un apbalvošana**

7.1. Vietas nosaka pēc lielākās izcīnīto punktu summas. Par uzvaru 3p, neizšķirtu 1p,

zaudējumu 0p.

7.2. Gadījumā, ja divām vai vairākām komandām ir vienāds punktu skaits, augstāku vietu ieņem komanda, kurai ir:

7.2.1. uzvara savstarpējo spēļu summā;

7.2.2. vairāk uzvaru visās spēlēs;

7.2.3. labākā vārtu attiecība visās spēlēs;

7.2.4. lielāks vārtu guvums visās spēlēs;

7.3. Apbalvotas tiek 1.-3. vietas ieguvušās komandas, saņem kausus, bet futbolisti medaļas - 15 spēlētāji, kā arī tiek pasniegti individuālie apbalvojumi.

**8. Disciplinārsodi**

8.1 Spēlētājs saņem vienas spēles diskvalifikāciju ja:

* saņēmis divas dzeltenās kartiņas vienā spēlē;
* spēlētājam tiek parādīta sarkanā kartiņa;
* spēlētājs turnīrā kopumā ir saņēmis divas dzeltenās kartiņas.

8.2 Par komandas (tās spēlētāju) uzvedību un disciplīnu (ģērbtuvēs, dušās utt.), spēles laikā un pēc tās atbild komandas pārstāvis;

8.3 Par rupjiem disciplīnas pārkāpumiem (piemēram, lamāšanās, draudu izteikšana, tīša sišana tiesnesim, spēlētājiem, organizatoriem vai pasākuma apmeklētājiem, alkohola lietošana spēles laikā u.tml.) spēlētājam vai komandas pārstāvim var tikt piemērots kāds no zemāk uzskaitītajiem disciplinārsodiem:

Soda sankcijas – spēlētājs tiek sodīts ar diskvalifikāciju un komanda ar naudas sodu

8.3.1 par sitienu pretiniekam pa kājām no mugurpuses - uz 1 (vienu) spēli vai līdz 20,- EUR;

8.3.2 par rupju spēli, kas var izraisīt traumu - uz 2 (divām) spēlēm vai līdz 25,- EUR;

8.3.3 par mēģinājumu iespert vai uzbrukt spēlētājam - uz 2 (divām) spēlēm vai līdz 25,- EUR;

8.3.4 par aizvainojošu, nepieklājīgu vārdu, izteicienu vai žestu lietošanu - uz 2 (divām) spēlēm vai līdz 20,- EUR;

8.3.5 par mešanu ar bumbu un citu priekšmetu - uz 2 (divām) spēlēm vai līdz 20,- EUR;

8.3.6 par tīšu sitienu (ar roku, kāju, galvu) pretiniekam - uz 2 (divām) spēlēm vai līdz 25,- EUR;

8.3.7 par agresīvu izturēšanos vai izteiktiem draudiem spēlētājiem, tiesnešiem, oficiālajām personām, skatītājiem - uz 3 (trim) spēlēm vai līdz turnīra beigām diskvalifikācija vai sods līdz 50.- EUR;

8.3.8 Soda naudas nomaksājamas līdz komandas nākamajai spēlei, ja soda nauda tiek piespriesta pēdējā spēlē, tā jānomaksā līdz spēles beigām;

8.3.9 Neizciešot disciplinārsodu, spēlētājs netiek pielaists pie nākamajām spēlēm. Spēlētāja spēlēšanas gadījumā komandai tiek piešķirti tehniskie zaudējumi.

8.4. **Spēļu norises vietās kategoriski aizliegts ienest un lietot alkoholiskos dzērienus un citus apreibinošos līdzekļus. Šī noteikuma pārkāpšana var būt par iemeslu disciplinārsodu piemērošanai komandai, kā arī citām LR likumdošanā paredzētajām sankcijām.**8.5. Ja komanda neierodas uz spēli, tai tiek piešķirts zaudējums 0:5.

8.6. Disciplinārsodi tiek pieņemti pēc kārtas izspēles apspriežoties tiesnesim ar Sacensību organizatoru un tiek paziņots komandu pārstāvjiem.

**9. Strīdu risināšana**

9.1. Jebkurus strīdus, kas saistīti ar šī nolikuma ievērošanu un sacensību norisi, kā arī par disciplinārsodu piemērošanu lemj Sacensību organizētāji.

9.2. Sacensību organizētāju lēmums ir galīgs un nav pārsūdzams.

9.3. Pretenziju par šī nolikuma pārkāpumiem drīkst iesniegt tikai komandas noteiktais

pārstāvis. Pretenzija iesniedzama rakstiskā veidā pie tiesnešu galdiņa 10 minūšu

laikā pēc attiecīgās spēles.

9.4. Pretenzijas par spēles tiesnešu pieņemtajiem lēmumiem netiek izskatītas.

**Pieteikums**

***Komandas nosaukums:***

***Komandas kontaktpersona:***

|  |  |
| --- | --- |
| ***Kontaktpersona*** |  |
| ***E-pasts:*** |  |
| ***Tālrunis:*** |  |

Pieteikums

|  |  |  |  |
| --- | --- | --- | --- |
| ***Nr.p.k.*** | ***Vārds, uzvārds*** | ***Krekla Nr.*** | ***Kapteinis, Vārtsargs*** |
| *1.* |  |  |  |
| *2.* |  |  |  |
| *3.* |  |  |  |
| *4.* |  |  |  |
| *5.* |  |  |  |
| *6.* |  |  |  |
| *7.* |  |  |  |
| *8.* |  |  |  |
| *9.* |  |  |  |
| *10.* |  |  |  |
| *11.* |  |  |  |
| *12.* |  |  |  |
| *13.* |  |  |  |
| *14.* |  |  |  |
| *15.* |  |  |  |
| *16.* |  |  |  |
| *17.* |  |  |  |
| *18.* |  |  |  |
| *19.* |  |  |  |
| *20.* |  |  |  |